পর্দায় ফিরছেন তারকা সাংসদ,সঙ্গে কে!

টলিউডের একসময় সমস্ত লিডিং নায়কদের সঙ্গে কাজ করেছিলেন কিন্তু তারপর রাজনীতির আঙিনায় এসে অনেকদিন পর্দায় ফেরা হয়নি। অন্য ক্যামেরার মুখোমুখি হলেও পর্দার জন্য ক্যামেরার মুখোমুখি হননি অনেকদিন। কিন্তু এবার সিনেমার পর্দায় বহুদিন পর তাঁকে দেখা যেতে পারে। তিনি আর কেউ নন তৃণমূলের বহুদিনের সংসদ-অভিনেত্রী শতাব্দী রায়। পরিচালক মৈনাক ভৌমিকের একেবারে অন্যরকমের একটি ছবিতে তাঁকে দেখা যাবে। ছবির নাম বাৎসরিক। তারই সঙ্গে সহশিল্পী হিসেবে দেখা যাবে অভিনেত্রী ঋতাভরী চক্রবর্তীকে।
মৈনাক কেন হঠাৎ শতাব্দীকে বেছে নিলেন তা জানিয়ে বলেছেন আমি এমন একজনকে খুঁজছিলাম যাকে মানুষ অনেক বছর বড় পর্দায় দেখেননি। প্রায় দশ বছর শতাব্দীকে বড় পর্দায় দর্শকরা দেখেননি। সম্প্রতি শতাব্দীর সঙ্গে মৈনাকের সাক্ষাৎ হয়েছে। গল্পটা অভিনেত্রীর বেশ ভালো লেগেছে। রাজনৈতিক ব্যস্ততার জন্য তার ছবি করা হয়ে ওঠেনি বলে শতাব্দী জানিয়েছেন।
শতাব্দীর ছেলে এখন স্পেনে পড়াশোনা করেন। কাজে ই রাজনীতির কাজ সামলে তার পক্ষে মৈনাকের সঙ্গে শুটিং করার ডেট নিয়ে তেমন সমস্যা হবে না বলেই শতাব্দি মনে করছেন।
অন্যদিকে, ঋতাভরীর সর্বশেষ কাজ ‘বহুরূপী’। সেখানে তিনি যথেষ্ট ভাল কাজ করেছেন।মৈনাকের ‘বাৎসরিক’ দুই নারীকে কেন্দ্র করে এক সুপার ন্যাচারাল গল্প নিয়ে তৈরি হবে। গল্প অনুযায়ী ঘটে যাওয়া একটি ঘটনা এই দুই নারী জীবন মুহূর্তে বদলে যায়। ছবিতে শতাব্দী হারাম তার ভাইকে অন্যদিকে ঋতাভরী হারাবেন তার স্বামীকে। পর্দায় দুজনের সমীকরণ কিছুটা হলেও একই দিকে মন নেবে। এই নিয়েই মৈনাকের নতুন ছবি।